Ttilint-d ama di zwaǧ «Tibuɣarind ccnawi id-ttawin mi ara awin tislit, mi ara truḥ tquffet, neɣ di tuqna n lḥenni»24. Isental i ɣef tebna tmedyazt-a urzen ɣer lfarḥ, maca acekkar n yeslan d yimawlan-nsen d netta i d asentel id yeṭfen amḍiq s tehri, yufar-d ɣef yisental wiyaḍ, acku deg-s d asiwel ɣer tegmat d tdukli n twacult. Tassiwelt n tbuɣarin sumata sfillitent i rrbaḥ d sɛaya, zerɛent leḥmala deg ulawen, teẓẓunt aẓar n lehna d talwit.